**Príloha č.1A**

**Špecifikácia Predmetu zákazky**

**Kategória č. 5: Nákup mediálneho priestoru - online**

V súvislosti s realizáciou priebežnej a kampaňovej komunikácie v digitálnom prostredí realizuje SLOVAKIA TRAVEL nákup reklamného priestoru v online prostredí.

Predmetom zákazky je nákup reklamného priestoru (kreditu) v digitálnom prostredí cez reklamné platformy META (Facebook, Instagram) a Google (Google Ads) v maximálnej hodnote 385 000 EUR bez DPH a služby agentúry súvisiace s nákupom reklamného priestoru (kreditu).

SLOVAKIA TRAVEL má vytvorené účty na oboch reklamných platformách (META a Google). Nákup bude prebiehať cez tieto reklamné účty – to znamená, že do reklamného účtu SLOVAKIA TRAVEL vytvoreného na platforme META budú pridané fakturačné a platobné údaje poskytovateľa. V prípade reklamného účtu SLOVAKIA TRAVEL na platforme Google bude pridaný platobný profil poskytovateľa.

Správa samotných reklamných kampaní prebieha v realizácii SLOVAKIA TRAVEL a jej externých partnerov. Táto činnosť nie je vyžadovaná od poskytovateľa.

Poskytovateľ bude dodanie plnenia fakturovať mesačne za predchádzajúci kalendárny najneskôr do 10 kalendárnych dní v nasledujúcom mesiaci. Poskytovateľ vystaví jednu súhrnnú faktúru za obdobie daného mesiaca za všetky reálne čerpané kredity cez obe reklamné platformy a alikvotnú časť odmeny za služby súvisiace so zabezpečením reklamného kreditu – t. j. každý mesiac jednu šestinu odmeny

Kredit bude obstarávaný maximálne počas obdobia 6 mesiacov. Čerpanie kreditu bude rozložené nerovnomerne – t. j. každý mesiac v inej hodnote. Lehota 6 mesiacov začína plynúť 3 pracovné dni od účinnosti zmluvy.

V službách súvisiacich so zabezpečenie nákupu reklamné priestoru (kreditu) musia byť zahrnuté všetky náklady poskytovateľa spojené s poskytovaním predmetu zákazky. Ceny zahŕňajú všetky nevyhnutné a účelne vynaložené náklady vzniknuté pri poskytovaní služieb poskytovateľa.

Maximálna akceptovaná suma za plnenie zákazky je 400 000 EUR bez DPH – t. j. ide o maximálnu sumu zákazky, ktorá spočíva v nákupe kreditu v hodnote 385 000 EUR bez DPH a v sume za agentúrne služby súvisiace so zabezpečenie nákupu reklamného priestoru (kreditu).

**Špecifikácia Predmetu zákazky v bodoch:**

1. Nákup reklamného priestoru (kreditu) v digitálnom prostredí cez reklamné platformy META (Facebook, Instagram) a Google (Google Ads) v maximálnej hodnote 385 000 EUR bez DPH.
2. Služby súvisiace so zabezpečením reklamného priestoru (kreditu).